Source: http://www.absport.ro/volei/csm-volei-alba-blaj-castiga-in-deplasarea-la-csm-bucuresti-si-mentine-deschisa-lupta-pentru-titlu/
Timestamp: 2019-03-24 05:45:00+00:00

Document:
CSM Volei Alba Blaj câştigă în deplasarea la CSM Bucureşti şi menţine deschisă lupta pentru titlu | AbSport.ro
Acasă Volei Divizia A1 Feminin CSM Volei Alba Blaj câştigă în deplasarea la CSM Bucureşti şi menţine...
CSM Volei Alba Blaj câştigă în deplasarea la CSM Bucureşti şi menţine deschisă lupta pentru titlu
CSM Volei Alba Blaj a obţinut un succes de moral, câştigând pe terenul liderului CSM Bucureşti. Echipa din Blaj s-a impus cu 3-2 în Capitală, astfel încât lupta pentru titlu în Divizia A1 rămâne deschisă.
CSM Volei Alba Blaj a început perfect meciul, conducând cu 5-0 în setul de deschidere. La primul time-out tehnic scorul a fost 8-3 pentru Blaj. Diferenţa a crescut la şase puncte (11-5), apoi gazdele au micşorat ecartul (10-13), iar la cel de-al doilea time-out tehnic distanţa pe tabelă dintre combatante a fost din nou de şase lungimi: 16-10 în favoarea grupării din “Mica Romă”. Din nou CSMB a avut un moment de reviriment, redresându-se din pumni şi determinându-l pe Darko Zakoc să solicite time-out la scorul de 18-16 în favoarea echipei sale. Formaţia din Bucureşti s-a apropiat la un singur punct (18-19), dar apoi Blajul s-a distanţat din nou (22-18). A fost rândul pentru un forcing al gazdelor, care au venit la 22-23. CSM Volei Alba Blaj a câştigat primul set cu 25-22 (în 26 de minute).
Startul setului secund a fost dominat de gazde, care au ajuns să aibă avantaj de trei puncte (6-3). La primul time-out tehnic s-a intrat cu 8-5 pentru echipa din Bucureşti. Blajul s-a apropiat la 8-9. Un blocaj excelent al Anei Cleger a restabilit egalitatea (11-11), iar Salaoru şi-a adus imediat echipa în avantaj (12-11). La al doilea time-out tehnic s-a intrat cu 16-15 pentru tripla campioană a României. Blajul s-a distanţat la trei puncte (18-15), dar CSMB-ul nu a renunţat la luptă şi a egalat la 20. S-a mers cap la cap într-un final de set electrizant, actul al doilea al derby-ului fiind adjudecat cu 25-23 (în 28 de minute) de CSM Volei Alba Blaj.
Începutul setului al treilea a fost favorabil echipei din Blaj, care avea 8-4 la primul time-out tehnic. Echipa din Bucureşti s-a apropiat la 7-9, însă Adina Salaoru a dus din nou Blajul la patru puncte de oponente (12-8), după care ecartul a crescut la 14-8. La al doilea time-out tehnic CSM Volei Alba Blaj conducea cu 16-12. CSMB a revenit însă senzaţional, a egalat, a preluat conducerea şi a câştigat setul cu 25-21 (în 28 de minute).
Startul setului al patrulea a stat sub semnul echilibrului, după care gazdele s-au dus la 5-3. La primul time-out tehnic CSMB conducea cu 8-4. Diferenţa a crescut la 12-6, iar la al doilea time-out tehnic s-a intrat cu 16-9 în favoarea gazdelor. Blajului nu-i mai iasă aproape nimic şi formaţia din Capitală câştigă acest act al meciului cu 25-18 (în 26 de minute), trimiţând meciul în decisiv.
În decisiv, Blajul a condus cu 3-0 şi 4-1, dar gazdele au egalat la 4. S-a mers apoi cap la cap până la punctul 7, după care CSM Volei Alba Blaj s-a dus la 11-7, avans care s-a dovedit decisiv, formaţia din “Mica Romă” impunându-se cu 15-10 şi câştigând meciul cu 3-2.
CSM Volei Alba Blaj (antrenor Darko Zakoc): Petya Barakova – Slavina Koleva, Adina Salaoru (cpt.), Nneka Onyejekwe, Mariana Aquino, Ana Cleger – Selime Ilyasoglu (libero). Au mai jucat: Lena Moellers, Aleksandra Crncevic, Lynda Morales, Ramona Rus.
Articolul precedentAiudeanul Sergiu Popa, “central” la meciul de Liga a II-a de la Sânmartin. Alţi oficiali din Alba delegaţi în weekend
Articolul următorAiudeanul Polgar Levente a părăsit cursa 6633 Arctic Ultra la kilometrul 107

References: CSM 
 CSM 
 CSM 

CSM 
 CSM 

CSM 
 CSM 

CSM 
 CSM 
 CSM 
 CSM 
 CSM 

CSM